[{"text_idx": "#000000", "text": "CartrefCroeso i\u2019ch ro\u0302l newyddGweithio gyda chymunedauEich rolauCefnogaeth i gynghorwyrGweld pob Pwnc"}, {"text_idx": "#000001", "text": "\u2302 \u2192 Materion a heriau i gynghorau \u2192 Tai"}, {"text_idx": "#000003", "text": "Mae gwella mynediad pobl at dai fforddiadwy o safon yn allweddol i wella lles cymunedol, heddiw ac ar gyfer cenedlaethau\u2019r dyfodol."}, {"text_idx": "#000004", "text": "Mae ro\u0302l tai strategol cynghorau\u2019n cynnwys asesu\u2019r farchnad dai leol a\u2019r galw lleol am dai, pennu blaenoriaethau lleol a chynllunio a gweithio gyda phartneriaid i ddarparu tai fforddiadwy safonol y mae eu hangen."}, {"text_idx": "#000005", "text": "Mae awdurdodau lleol yn gweithio ar draws bob deiliadaeth a gydag ystod eang o bartneriaid i sicrhau bod y canlynol yn wir yn eu hardal nhw:"}, {"text_idx": "#000006", "text": "Sector cynaliadwy o bobl yn berchen ar gartref ac yn byw ynddoSector rhentu preifat llewyrchus, sy\u2019n cael ei reoli\u2019n dda ac sydd a\u0302 chartrefi o safonTai cymdeithasol o safon sy\u2019n cael eu rheoli\u2019n effeithlon ac effeithiol"}, {"text_idx": "#000007", "text": "Mae dyletswydd ar awdurdodau lleol dan Ddeddf Tai (Cymru) 2014 i edrych ar ddigartrefedd yn eu hardal, datblygu strategaeth i atal digartrefedd a helpu pobl sy\u2019n ddigartref neu mewn perygl o fod. Lle nad oes modd atal digartrefedd, gall awdurdodau lleol ddarparu llety dros dro a chymorth mewn argyfwng."}, {"text_idx": "#000008", "text": "Mae rhagor o wybodaeth i bobl sy\u2019n ddigartref ar gael ar Shelter Cymru."}, {"text_idx": "#000009", "text": "Ar hyn o bryd, mae tua 87,000 o gartrefi yng Nghymru sy\u2019n eiddo i ac yn cael eu rheoli gan gynghorau. Yn dilyn diwedd yr Hawl i Brynu yng Nghymru a diddymu\u2019r cyfyngiadau blaenorol gan Lywodraeth y DU ar fenthyca, mae\u2019r 11 cyngor sydd a\u0302 stoc dai\u2019n dwyn cynlluniau ymlaen i gynyddu niferoedd y cartrefi cyngor newydd yn gyflym."}, {"text_idx": "#000010", "text": "Mae safbwynt y Llywodraeth ar hyn o bryd wedi\u2019i nodi yn y Papur Gwyn ar Ddiogelwch Adeiladau a gyhoeddwyd ym mis Ionawr 2021."}, {"text_idx": "#000011", "text": "Ail gartrefi a thai gosod byrdymor"}, {"text_idx": "#000012", "text": "Yn rhai ardaloedd yng Nghymru, mae ail gartrefi\u2019n bwnc dadleuol, a gall ail gartrefi a thai gosod byrdymor gael effaith sylweddol ar farchnadoedd tai lleol. Mae safbwynt a chamau gweithredu\u2019r Llywodraeth wedi\u2019u nodi yma."}, {"text_idx": "#000013", "text": "Mae gan gynghorau hefyd rolau ynghlwm a\u0302\u2019r sector rhentu preifat fel gweithio gyda landlordiaid i wella amodau ac arferion rheoli, dod a\u0302 chartrefi gwag yn o\u0302l i gael eu defnyddio, a chefnogi cyflwyno mentrau arloesol fel Rhentu Doeth Cymru. Mae gan gynghorau hefyd bwerau gorfodi statudol ynghlwm a\u0302 chyflwr tai."}]